cyanic-selkie/wikianc huggingface dataset:
Arthur Wellesley, 1. hertug av Wellington
Etterspillet
Hyllet som den erobrende helt av britene ble Wellington adlet som hertug av Wellington, en tittel fortsatt holdt av hans etterkommere. Da han ikke dro tilbake til England før den spanske selvstendighetskrigen, ble han belønnet med alle verdighetstegn i en unik seremoni som varte en hel dag. Han mottok en del anerkjennelse i sin levetid, blant annet de spanske titlene Duque de Ciudad Rodrigo og Grande av Spania, og den spanske kong Ferdinand VII av Spania lot ham beholde deler av de kunstverker fra den spanske kongelige samling som var blitt gjenerobret fra franskmennene.
Hans popularitet i Storbritannia ble skapt grunnet hans framstilling og hans framtoning foruten også hans militære triumfer. Hans militære seirer passet godt med lidenskapen og intensiteten til den samtidige romantiske bevegelsen med dens framtoning av individualisme. Hans personlige stil påvirket samtidens motebilde for herrer i Storbritannia: hans høye, magre figur og hans buete, svarte hatt og storslåtte, men dog klassiske uniform og hvite bukser, ble meget populære.
Katolsk emansipasjon
Wellingtons regjering falt i 1830. I løpet av sommeren og høsten brøt det ut en bølge av opptøyer over landet. Whigene hadde vært utenfor makten de fleste årene siden 1770-tallet, og så politisk reform som svar på uroen og som muligheten til å få ny politisk makt. Wellington holdt fast på torypolitikken om ingen reformer og ingen utvidelse av stemmeretten. Som et resultat mistet de også tilliten ved avstemningen den 15. november 1830.
Pensjonering
Det konservative partiet hadde splittet seg over opphevelsen av kornlovene i 1846. Toll på korn var i eldre tid den økonomiske viktigste delen av tollbeskyttelse. Opphevelsen av korntollen i 1846 ble gjennombruddet for frihandelen, første i England og deretter i løpet av kort tid i det meste av Europa. Wellington og de fleste andre regjeringsmedlemmene støttet Peel, men de fleste andre parlamentsmedlemmene, ledet av lord Derby, brøt med statsministeren med et proteksjonistisk standpunkt. Tidlig i 1852 ga Wellington, da svært tunghørt, Derbys første regjering dens tilnavn ved å rope «Who? Who?» (Hvem? Hvem?) da listen over de uerfarne regjeringsmedlemmene ble lest opp i Overhuset.
Harriet Arbuthnot
Den kvinnen som i løpet av 1820-tallet ble beskrevet som hans «nærmeste kvinnevenn» var Harriet Arbuthnot, hustru av hans venn Charles Arbuthnot, men alt tyder på at dette forholdet var utelukkende intellektuelt og platonisk. Hun hadde en langvarig korrespondanse og tilknytning til hertugen som ble dokumentert i hennes dagbokskriving. Hennes dagbøker, utgitt i 1950 som The Journal of Mrs Arbuthnot, har siden blitt omfattende benyttet som kilde i alle senere biografier av hertugen. Wellington, som var ulykkelig i sitt ekteskap, fant i selskapet med Harriet Arbuthnot «det behag og lykke hans hustru ikke kunne gi ham.»
Edward og Elaine Brown
Edward Lewis Brown (født 1942) og hans kone, Elaine Alice Brown (født ca. 1940) er innbyggere i den amerikanske staten New Hampshire som fikk amerikansk og internasjonal medieoppmerksomhet i tidlig 2007 for sin motstand mot i det hele tatt betale statlig (føderal) inntektsskatt. De nektet å overgi seg til statlige agenter etter å ha blitt dømt for skatteunndragelser. Etter at de ble dømt utspant det seg en lang bevæpnet stillingskrig mellom dem og federale agenter på deres eiendom i New Hampshire. Edward og Elaine Brown ble tilslutt arrestert den 4. oktber 2007.
Arthur Wellesley, 1. hertug av Wellington
Død og begravelse
Wellingtons kiste ble dekorert med faner som ble framstilt for hans gravprosesjon. Opprinnelig var det også en fra Preussen, men ble fjernet under den første verdenskrig og aldri plassert tilbake. I prosesjonen ble «Den store fane» båret av general James Charles Chatterton fra kavaleriregimentet 4th Royal Irish Dragoon Guards på sterk anmodning fra dronning Victoria.
Personlighet
Wellington sto alltid tidlig opp morgenen; han «kunne ikke holde ut å ligge våken i sengen», selv om hæren ikke var på marsj. Selv da han vendte tilbake til sivilt liv etter 1815, foretrakk han å sove på en feltseng, og den er utstilt i Walmer Castle. General Miguel de Álava klaget på at Wellington så ofte sa at hæren ville marsjere «ved daggry» og spise «kaldt kjøtt» at han begynte å frykte de to frasene. I løpet av retretten til Portugal i 1811, ernærte han på «kaldt kjøtt og brød», til stor fortvilelse for hans stab som spiste med ham. Til tross for dette nøysomme livet var han imidlertid kjent for å drikke og servere kvalitetsvin, ofte drakk han en flaske til middag, skjønt ikke betraktet som svært mye i hans tid.
Nanjing Banqiao kullkraftverk
Nanjing Banqiao kullkraftverk er et kullkraftverk ved millionbyen Nanjing i provinsen Jiangsu, i det nordlig-sentrale Kina. Det har en installert produksjonskapasitet på 930 MW fordelt på 4 turbiner á 330 MW hver, og 2 turbiner á 135 MW hver. Anlegget stod ferdig i 2005. Operatør er selskapet China Resources Power Co Ltd, som eier 65% av anlegget.
Bogdan von Knorring
Bogdan von Knorring (russisk: Богдан Фёдорович Кнорринг – Bogdan Fjodorovitsj Knorring, tysk: Gotthard Johann von Knorring, født, død ) var en russisk infanterigeneral av tysk baltisk avstamming.
Skhinousa
Historie
Selv om transportforbindelser fortsatt er svært problematisk, har øya bedre utdanningstilbud og den gryende turismen bharidratt til unat ge familier i de to siste tiårene har valgt øya som bosted.
Giovanni Lanfranco
Biografi
Lanfranco ble født i Parma. Han begynte sin karriere som lærling hos Agostino Carracci i Bologna og hans maleskole og var med og dekorerte taket i kasinoet Palassetto Borghese i 1605. Etter Carraccis død flyttet han til Roma for å jobbe under Annibale Carracci, bror til Agostino. Her arbeidet han ved Herrera-kapellet i kirken San Giacomo degli Spagnoli (1602–1607) og arbeidet sammen med Guido Reni og Sisto Badalocchio.
Det neste året arbeidet Lanfranco sammen Agostini Tassi og Carlo Saraceni med dekoreringen av Sala Regia i Quirinalet i Roma. Etter at både Guido Reni, Francesco Albani og Domenichino flyttet fra Roma, ble han den maleren pave Paul V foretrakk. Pavens etterfølger, Gregor XV foretrakk Guercino og Domenichino. Lanfranco fikk likevel oppdraget med krusifiks-kapellet i kirken Santa Maria in Vallicella (Chiesa Nuova), og som sitt mesterverk fikk han og oppdraget å male kuppelen i Sant'Andrea della Valle (1627).
Platetak
Bølgeblikk
Bølgeblikk er stålblikk valset ut med langsgående bølger og varmgalvanisert (forsinket]. Bølgeformen øker bøyemotstanden vesentlig og gjør platene egnet til taktekking og veggkledning på lette skjelettkonstruksjoner. Platene har liten vekt og er lett transportable, og de ble snart meget populære på uthus og lagerskur, ikke minst for landbruket, industrien og for militære formål.
Bølgeblikk ble oppfunnet i 1840-årene. Det ble tidlig utbredt på De britiske øyer og i USA, Canada, Australia og britiske kolonier. På Island ble bølgeblikk malt i gilde farger mye brukt til taktekking på 1900-tallet. Til Norge kom import av bølgeblikk i gang på slutten av 1800-tallet.
EØS-forhandlingene
I en folkeavstemning sa Sveits nei til EØS-avtalen. Det er ikke kjent om det har vært folkeavstemning om avtalen som etablerer EFTA-domstolen som selvstendig juridisk person. EFTA-domstolens president siden 2003, sveitseren Carl Baudenbacher, representerer Liechtenstein.
Altars of Madness
Altars of Madness er Morbid Angels debutalbum, og en milepæl i death metals historie. Den remasterede versjonen (utgitt 2003) inkluderte flere remiksede versjoner av sanger fra album. I 2006 kom en dualdisc-utgave med remasteren fra 2003 på audiosiden og Live Madness 89, innspilt på Nottingham Rock City den 14. november 1989 på DVD-siden. Dette albumet inneholder også noen uslitelige live-favoritter, som «Chapel of Ghouls», «Blasphemy» og «Maze of Torment».
Conwentzia psociformis
Utbredelse
Conwentzia psociformis finnes bare helt sør i Norge, og kan på egnede plasser være ganske vanlig.
Labankdør
En labankdør er en enkel tredør som er laget av stående plank tett i tett, bundet sammen med en horisontal plank oppe og nede, og stivet av med en skråplank. Labankdører hengsles med et par stabelhengsler som er festet til de horisontale plankene, og lukkemekanismen er oftest bare en krok, men kan også være en bolteskåte. Labankdører bygges oftest på plassen, men man kan også få kjøpt ferdige labankdører i trevareforretninger. Bruksområdet er som oftest hytter og uthus.
Håkon Melberg
Biografi
Melberg ble født i Halden og ble uteksaminert fra Halden Latinskole i 1930 med toppkarakterer. Han fortsatte å studere språk og lingvistikk ved Universitetet i Oslo i 6-7 år, men forlot UiO uten å ha tatt noen grad. Han skrev romanen Solen går aldri ned i 1938, basert på selvopplevd sult. For å hjelpe ham økonomisk og støtte arbeidet med keltiske språk fikk han en pengesum fra Thomas Coats og jarlen av Bute. Melberg brukte ikke disse pengene selv, men ga dem til UiO for å støtte opprettelsen av et keltisk institutt.
Armand Trønnes
Trønnes mottok St. Olavsmedaljen med ekegren for sin krigsinnsats.
Jiaozuo kraftvarmeverk
Jiaozuo kraftvarmeverk, er et kullkraftverk og et såkalt kraftvarmeverk basert på kogenerasjon, i byen Jiaozuo helt nord i provinsen Henan, i det sentrale Kina. Det har en installert produksjonskapasitet på 1.150 – 1.200 MW, men fra første og andre byggetrinn opprinnelig bare 270 MW fordelt på 2 turbiner á 135 MW hver. Anlegget stod ferdig i 2005 med 270 MW og ble utbygget videre fram til 2008.
Ludašsjøen
Geografi
Innsjøen ligger om lag 12 km sørøst for Subotica, 10 km fra motorveien E75, i nærheten av landsbyene Šupljak og Hajdukovo. Innsjøen er om lag 4,5 km lang og strekker seg fra nord til sør. Den ligger i sandfylt terreng mellom elvene Donau og Tisza, mot løssplattået Bačka. Den nordlige delen er bredere og myrlendt, mens den sørlige delen er omgitt av tre til fire meter høye bredder av løss. Bunnen av innsjøen består av hvit leire dekket av mudd. Vannet er grunt; gjennomsnittsdybden er bare en meter, og innsjøens dypeste punkt er på 2,5 meter. Innsjøen fyser over om lag tre måneder om vinteren, og kan nå så høy en vanntemperaturer som 30 °C om sommeren.
Innsjøen har eolisk opprinnelse, og sjøbunnen ble dannet for om lag en million år siden, da vind skapte sanddyner langs leirplatået. Før området ble regulert, var innsjøen ei myr som fikk vann fra flere små, naturlige kilder. Vannet renner fra innsjøen og ut i elven Kereš, som er en sideelv av Tizla. I dag får innsjøen også tilført vann fra kanalene Palić-Ludaš og Bega.
Wallander – Luftslottet
Handling
I samfunnet Soldala bor de fine folkene, med sine perfekte hus og dyre biler. Kvinnene bruker tiden sin på skjønnhetssalongen, på yoga og passe hverandres barn. Men bak den plettfrie fasaden skjuler det seg så vel økonomiske, vennskapelige som ekteskapelige problem og fasaden begynner sakte å raseres når Soldalas svarte får Greger Stehn blir funnet forgiftet…
Rosenborg (Oslo)
Rosenborg er et område i Oslo, navnet var mer i bruk tidligere, og i dag er området ofte regnet som en del av strøket Hegdehaugen. Navnet stammer fra løkkeeiendommen Rosenborg, som opprinnelig var en del av en større løkkeeiendom Froms løkke, senere Frydenlund.
Kalimantan
Geografi
Kalimantan er temmelig flatt de fleste steder, men har til gjengjeld ganske høye fjell i sentrale områder. De største fjellområdene er Pegunungan Iban, Pegunungan Kapuas Hulu, Pegunungan Schwaner, Pegunungan Muller og Pegunungan Meratus. Det meste av havet rundt Kalimantan er grunt, og på steder der forholdene ligger til rette, er det store og små korallrev.
Drama (band)
Bandet besto i utgangspunktet av fem medlemmer: Per Kristian «Muffe» Indrehus (vokal og gitar), Geir Olav «Gækki» Bøkestad (gitar, vokal og keyboard), Per Arne «Perry» Strandbakken (keyboard), Erik Strømstad (bass, vokal) og Gunnar «Stikka» Refsdal (trommer). Høsten 1981 ble Strømstad erstattet av Thomas Siqveland.
Coniopteryx pygmaea
Utseende
De ulike artene av voksvinger kan være vanskelige å skille fra hverandre. For enkelte arter er det bare hannens genitalia som er et sikkert artskjennetegn. I enkelte slekter kan ikke hunnen bestemmes til art med sikkerhet.
Havråtunet
Stiftelsen Havråtunet
Fellestunet fremviser eksempler på bygningstyper typisk for det indre kystområdet mellom Bergen og Sognefjorden med tyngdepunkt i Lindåsområdet: Kombinasjonen av tørrmur og einerkledning (kalles brakjekledning) mot påkjente himmelretninger. Einerkledning er trolig en svært gammel byggemetode. På 1800-tallet ble stuene (bolighusene) bygget om og steinhellen fra hellelagte gulv ble brukt ute mellom husene og nederst på veggene.
Frank Robert
Bakgrunn og virke
Frank Roberts karriere spente fra revy, lystspill, stilkomedie og operette til absurd teater, moderne dramatikk og klassikere som Ibsen og Strindberg. Han debuterte på Carl Johan Teatret i Oslo i 1939. Fra 1944 til 1958 spilte han en lang rekke hovedroller i lystspill og operetter ved Centralteatret. Samtidig spilte han i flere filmer og hørespill. Etter hvert ble han landets største hørespillstjerne, blant annet gjennom sin rolle som Dickie Dick Dickens i Radioteatrets hørespillserie av samme navn i 1960- og 1970-årene.
Ólafía Jóhannsdóttir
Hun ble av og til referert til som Laffi eller bare Island.
Permanent (hår)
En permanent er en frisyre som består i å lage bølger eller krøller i håret. Krøllene kan vare i månedsvis, derav navnet.
Denis Kuzin
Denis Valerevitsj Kuzin (Денис Валерйевич Кужин, født 4. desember 1988 i Kustanaj, Kasakhiske SSR i Sovjetunionen), er en kasakhstansk skøyteløper som representerte Kasakhstan under Vinter-OL 2010 i Vancouver.
Linuxkjernen
Beskyttelsesringer
Utstyrsdrivere og kjerneutvidelser for skedulering, interprosesskommunikasjon, minnehåndtering, virtuelle filer, datanett, Fieldbus og generiske tellere kjører i operativsystemkjernen (ring 0), med full tilgang til maskinvaren. Dette gjelder også komponentene Advanced Linux Sound Architecture, Security-Enhanced Linux (SELinux), etc. Nevneverdige unntak er virtuelle filsystemer som er basert på Filesystem in Userspace (FUSE) og character in userspace (CUSE), såvel som deler av UIO (utstyrsdrivere i brukermodus). Vindussystemet X og Wayland, som de fleste bruker sammen med Linux, kjører i brukermodus. Til forskjell fra tradisjonelle monolittiske kjerner, kan utstyrsdrivere konfigureres som lastbare kjernemoduler, som innlastes og avlastes mens systemet kjører. Utstyrsdrivere også under visse omstendigheter bli deaktivert og aktivert dynamisk, for å håndtere maskinvareavbrudd og for bedre å støtte symmetrisk flerprosessering. Linuxkjernen mangler et binært applikasjonsgrensesnitt (ABI).
Fleroppgavekjøring med «forkjøpsrett»
Kooperativ fleroppgavekjøring ble benyttet i Windows 3.0 og Windows 3.1, så vel som i det klassiske MacOS, RISC OS og i de fleste versjoner av nettverksoperativsystemet NetWare (før versjon 6.5). Windows 95 og Windows 98 benyttet kooperativ fleroppgavekjøring under kjøring av 16-biter programmer, og fleroppgavekjøring med «forkjøpsrett» under kjøring av 32-biter programmer. Fleroppgavekjøringen med «forkjøpsrett» var standard på OS/2 og NeXTSTEP, og har alltid vært det på Windows NT og OS X.
Programmeringsspråk
Kjernen er skrevet nesten utelukkende i programmeringsspråket C (sammen med noen GNU C syntaksutvidelser). Enkelte korte seksjoner av koden er skrevet i AT&T assembler. I versjon 4.1 ble store deler av assemblerkoden skrevet i C., og i versjon 4.2 ble enda mer av assemblerkoden omskrevet i C. GNU C (GCC) var lenge den eneste kompilator som var i stand til å bygge Linuxkjernen på en korrekt måte.
Filsystemer
Linuxkjernen har hatt støtte for et tyvetalls ulike filsystemer. Nedenfor er noen av de mest toneangivende beskrevet.
Xiafs
Xiafs ble lansert den 13. mars 1993 i versjon 0.99.7 av Linuxkjernen. Det var ment å erstatte extended file system (ext) og konkurrerte i begynnelsen med ext2. Det ble fjernet den 14. januar 1997 fra versjon 2.1.21 av Linuxkjernen sammen med ext.
Third extended filesystem (ext3)
Den 9. desember 2015 ble ext3 fjernet fra versjon 4.3 av Linuxkjernen.
ZFS og OpenZFS
Lisensieringsproblemene med ZFS har bidratt til at btrfs vokste frem som et alternativ (se nedenfor). ZFS har mange likheter med btrfs, og kunne ha blitt en konkurrent hvis det ikke hadde vært for lisensieringsproblemene som er knyttet til det. ZFS/OpenZFS er copy-on-write filsystemer liksom btrfs. De er imidlertid implementert som hashtabeller, mens btrfs er implementert ved hjelp av B-trær.
Lisensiering
I begynnelsen ble Linuxkjernen lansert under en lisens som la ned forbud mot kommersiell bruk. I versjon 0.12 skjedde det en overgang til GNU General Public License (GPL). Lisensen tillater distribusjon og salg av modifiserte og umodifiserte versjoner av Linux, men krever at alle kopiene blir utgitt under samme lisens og er ledsaget av den komplette korresponderende kildekode.
Dynamisk lastbare kjernemoduler
Et eksempel er proprietære grafikkdrivere fra Nvidia som bruker kjernemodulet. Modulet gjør det mulig for flere grafikkprosessorer å kopiere data inn i hverandres rammebuffere. En mulig bruk er Nvidia Optimus som kombinerer to raske grafikkprosessorer med en integrert Intel grafikkprosessor, hvor Nvidias prosessor skriver til rammebufferet i Intels prosessor når dette er aktivt. Nvidia kan likevel ikke bruke denne infrastrukturen fordi et teknisk middel tvinger gjennom den regel at den bare kan brukes på en LKM som også er en grafikkprosessor. Alan Cox skrev på Linuxkjernens e-postliste i oktober 2012 at å avvise forespørsler fra en av deres ingeniører ville fjerne denne tekniske tvangen fra APIen. Ikke alle var enig i dette, og Torvalds mener at mange lastbare kjernemoduler per definisjon er derivatverk.
Firmware binary blobs
Linuxkjernen bruker firmware «binary blobs» for å støtte diverse maskinvareutstyr. Disse datafilene har forskjellige lisenser. Mange av dem har restriksjoner og deres eksakte underliggende kildekode er vanligvis ukjent.
Rettssaken SCO versus Linux
Den 6. mars 2003 kunngjorde SCO-gruppen at de ville saksøke IBM; i en sivil rettssak hevdet SCO-gruppen at IBM hadde krenket deres angivelige eiendomsrett til Unix ved å bruke Unix-kode i deres bidrag til utviklingen av Linuxkjernen. SCO-gruppen sendte også brev til en rekke selskaper og advarte dem om at deres bruk av Linux uten en lisens fra SCO-gruppen ville krenke opphavsretten. Overfor pressen sa de også at de ville saksøke individuelle brukere av Linux, og IBM opptrådte derfor som forsvarere på vegne av sine Linux-kunder. SCO-gruppen hadde også saksøkt Novell, den tyske bilforhandleren DaimlerChrysler (delvis frafalt i juli 2004) og den amerikanske detaljisten av bildeler AutoZone; likeledes ble det amerikanske programvareselskapet Red Hat saksøkt med påstand om vedergjelding. Den 15. desember 2014 fikk IBM medhold av retten på de fleste punkter, og den 1. mars 2016 ble de øvrige av SCO-gruppens anklagepunkter avvist av retten.
Brukernettverket
I 2007 hadde utviklingen av kjernen skiftet fokus. Fra at de 20 mest aktive utviklere skrev 80 % av koden, var det endret til at de 30 mest aktive skrev 30 % av koden. De mest aktive utviklere brukte derimot mer tid på å gjennomgå forandringene. I 2007 ble endringer i kjernen angivelig gjort av 1900 utviklere. Dette kan være et betydelig underestimat fordi utviklere som arbeider i team vanligvis regnes som en. Det er antatt at Linuxkjernens brukernettverk består av mellom 5000 og 6000 personer.
Utviklingsmodell
Hovedgreinen er ikke den stabile greinen, men inkorporerer alle former for endringer, deriblant de siste egenskaper, sikkerhetsoppdateringer og feilrettinger. Brukere som ikke vil risikere en ny versjon som ikke er grundig testet, kan benytte en separat stabil utviklingsgrein. Den følger hver versjon, og er ment for de som bare ønsker oppdateringer av sikkerhetsmoduler og feilrettinger, men ikke en helt ny versjon. Denne greinen blir vedlikeholdt av det stabile utviklingsteamet, som inkluderer Greg Kroah-Hartman, Chris Wright, Alan Cox, med flere.
Versjonsnummer
Linuxkjernen har hatt tre forskjellige former for versjonsnummer.
Linux tar form
Versjon 0.02 ble lansert den 5. oktober 1991. Tredje versjon (desember 1991) hadde versjonsnummeret 0.11, og kunne rekompileres uavhengig av MINIX. Ved lanseringen av verjon 0.12 i februar 1992, erstattet Linus sin egen lisens (som ikke tillot kommersiell distribuering) med GNU-lisensen for fri programvare.
Versjon 2.2
To andre nyheter var støtte for Unicode og en tilpasning til UNIX98 som er en del av Single UNIX Specification.
Ny prosess-skedulerer
Skedulereren arbeidet effektivt selv med mange prosesser og krevde svært liten beregningstid. I prinsippet benyttet den to koblede lister med prosesser, en som ønsket å kjøre og en annen som allerede kjørte. Når alle prosessene var i den andre listen, ble tabellene byttet om prosessen startet på nytt. Skedulereren var utformet slik at prosesser som brukte store mengde beregningstid ble straffet i forhold til interaktive prosesser hvis begge ønsket å kjøre samtidig.
Roar Johansen
Roar Johansen kan referere til:
USAs invasjon av Panama
Bakgrunn
Siden USA hadde kontroll av Panamakanalen helt fra 1904 fram til 1999 så hadde de en del militærbaser rundt denne sonen for å bevare sine interesser. Panamakanalen var et viktig strategisk området som USA ikke kunne miste.
Château de Lunéville
Château de Lunéville er et palass bygget i nyklassisistisk stil i den franske byen Lunéville. Slottet har tilhørighet til den vakre parken Park Municipal i fransk senbarokk. Palasset ligger sør for elven i Lunéville. Lunéville ligger sørøst for den større franske byen Nancy.
Andenes fyr
Beliggenhet
Andenes fyr ligger som en del av bebyggelsen på Andenes, helt nede ved havna. Den øvrige bebyggelsen med tidligere fyrvokterbolig, uthus og maskinhus ligger litt bak fyret. Fyrvokterbolig og uthus er solgt til privat eier.
Besøk Andenes fyr
Det arrangeres guidete turer opp i fyret av Andøymuseet.
Fakta om Andenes fyr
Høyde: 40 meter
Bjørn Arild Gram
Politisk virke
Han var leder i Senterpartiets fylkestingsgruppe i Nord-Trøndelag fra 2003 til 2005 og statssekretær i Finansdepartementet under den rødgrønne regjeringen fra 2005 til 2007. I 2007 ble han valgt til ordfører i Steinkjer kommune. Han har også vært vararepresentant til Stortinget i flere perioder.
Sigurd Lunde (biskop)
Liv og virke
Hans svigerfar var teologiprofessoren Ole Hallesby
Jentene på Toten
Sentralt i serien er Stensveen Ressurssenter på Kapp på Toten. Ekteparet Marion Arntzen og Harald Sundby driver stedet, som har utviklet seg til å bli et fristed for transpersoner fra hele Norden.
Doris Haddock
I 2004 måtte Demokratenes kandidat til Senatet fra New Hampshire trekke seg etter en skandale rundt finansiering av valgkampen. Haddock, som da var 94, blei i siste liten utpekt til ny kandidat. Hun tapte imidlertid for den sittende senatoren fra Republikanerne.
Samme året fikk hun av retten godkjent tilnavnet «Granny D» som offisielt mellomnavn.
Øygarden (kommune 1964–2019)
Grunnkretser
Uoppgitt: 16
Edvard Beneš
Første eksil
Under første verdenskrig var Beneš leder for en revolusjonær, anti-østerriksk bevegelse. Han medvirket til å organisere bevegelsen for et uavhengig Tsjekkoslovakia i utlandet. Han organiserte også en tsjekkisk undergrunnsbevegelse under navnet Mafiaen, hvis mål var tsjekkoslovakisk selvstendighet og bekjempelse av det østerrikske styret. I september 1915 gikk han i eksil i Paris (på oppdrag fra sin venn Masaryk) og ble leder for det tsjekkiske nasjonalrådet der og innen- og utenriksminister i den provisoriske tsjekkoslovakiske regjeringen. I Paris gjorde han en intrikat diplomatisk innsats for å få anerkjennelse fra Frankrike og Storbritannia for Tsjekkoslovakias uavhengighetsbevegelse.
Dansk Danseteater
Dansk Danseteaters kunstnerisk leder Tim Rushton har blitt nominert 10 ganger og i 1999 "Busy Being Blue," 2005 "Chalk", i 2006 "Requiem" og i 2009 "Labyrinth" mottok Reumert-pris for beste danseforestilling. I 2010, mottok Dansk Danseteater Reumert prisen for beste danseforestilling av 'Frost' koreografert av Tina Tarpgaard.
6. etappe i Tour de France 2007
Den '''6. etappen''' i Tour de France 2007 var en 199,5 km lang etappe som gikk fra Semur-en-Auxois til Bourg-en-Bresse. Tour de France har kun gått i mål i Bourg-en-Bresse en gang tidligere, og det var i 2002 da Thor Hushovd vant sin første etappeseier. Etappen inneholdt 3 spurter og 2 kategori 4 stigninger.
Vilhelm IX av Aquitaine
Senere karriere, 1118–1126
Vilhelm ble tillatt tatt inn i kirken igjen en gang rundt 1120 etter å ha kommet med innrømmelser. Imidlertid ble han etter 1118 konfrontert med sin første hustru Ermengarde igjen. Da Filippa døde skal Ermengarde ha stormet ned fra Fontevrault og til hoffet i Poitou og krevde å bli reinstallert som hertuginne av Aquitaine, muligens et forsøk på hevne den dårlige behandlingen av Filippa. I oktober 1119 dukket hun brått opp for kirkerådet i Reims som ble holdt av pave Calixtus II og krevde at paven bannlyste Vilhelm IX (igjen), forvise Dangereuse fra hertugdømmets palass og gjeninnsette henne på hennes rettmessige posisjon. Paven «avslo å hjelpe henne», men hun fortsatte å skaffe Vilhem bråk og vanskeligheter i årene etter, og indirekte sørget for at han ble med på Reconquista, gjenerobringen av Spania fra maurerne.
Som poet
Vilhelm IXs største arv til historien er ikke som kriger, men som poet. For Vilhelm IX var diktningen et tidsfordriv, ikke hans viktigste oppgave. «Den fortrolighet som denne poeten har vist med sin kunst, og av visse antydninger i hans dikt, viser at han var ikke den eneste trubaduren i sin tid, men det kan bli trygt antatt at han ikke hadde noen forgjenger i denne kunsten, da ingen antyder til noen tidligere trubadur er blitt funnet noe sted.». En anonym vida fra 1200-tallet husker ham noe overdrevet som:
Kjønnsidentitet
Kjønnsidentitet (også kalt psykologisk kjønn) er en persons egen opplevelse av å høre til i en bestemt kjønnskategori. Psykologisk kjønn kan sees i konstrast til et individs biologiske (medfødte kjønnskarakteristika) og sosiale kjønn (andres forventninger om kjønnstypisk atferd).
Mürren
Historie
Mürren arrangerte det første VM i alpint 1931. Også i 1935 hadde byen dette arrangementet. Hver vinter avholdes et utforrenn fra toppen av Schilthorn.
Giampaolo Cheula
Giampaolo Cheula (født 23. mai 1979 i Premosello) er en italiensk syklist.
Delingsforretning
Det var normalt oppmålingsmyndigheten i kommunen som utførte delingsforretningen og tildelte det nye matrikkelnummeret. Normalt skjedde delingsforretningen ved at det også ble avholdt en kartforretning, og utferdiget et målebrev som viste eiendommens grenser.
Historie
I bygningsloven av 18. juni 1965 ble det stilt krav til kartfesting av eiendomsgrenser (§§ 62 og 63) - kartforretning. Samtidig fikk vi de samme reglene i bykommuner som i landkommuner. Nå skulle kommunen utføre selve oppmålingsforretningen, mens delingen av skylden fremdeles var overlatt til skjønnsmenn, oppnevnt av lensmannen.
Myrmenn
Bakgrunn og utvikling
I 1898 ble lov om allmenn stemmerett for menn vedtatt, og myrmanns-ordningen mistet sin berettigelse. Kvinner måtte vente til 1909 før de fikk stemmerett og til 1913 før de fikk allmenn stemmerett ved stortingsvalg.
Minnesmerke
På Ekne i Levanger kommune er det reist et minnesmerke over myrmenn som kjøpte verdiløs grunn her.
Fussa
Fussa (russisk: Фусса) er en aktiv stratovulkan sør på øya Paramusjir i Kurilene i Russland. En kjenner bare til et utbrudd fra vulkanen, som skjedde i 1854. Fussa blir derimot fortsatt regnet som aktiv.
Pierre Gemayel
Gemayel studerte ved Université Saint-Joseph i Beirut. Gemayel var bestefar til Pierre Amine Gemayel.
Pistolløpsekvensen i James Bond
Pistolløpsekvensen i James Bond er en av de mest kjente åpningssekvensene innen film, og er varemerket for de offisielle Bond-filmene. Hver Bond-film produsert av EON Productions har innledet filmene sine slik. I Casino Royale er den derimot annerledes bygd opp.
Sekvensen begynner med at en serie hvite prikker passerer bildet, fra venstre mot høyre. Når prikkene har passert, blir den siste prikken blåst opp til et pistolløp, og James Bond kommer til syne gjennom pistolløpet. Han kommer gående fra høyre mot venstre, og i det han når midten av bildet, snur han seg og skyter, slik at det kommer blod rennende ned over bildet. Pistolløpet blir til en hvit prikk igjen, som beveger seg fra side til side. Deretter åpner filmen ved at pistolløpet blir brettet ut og fyller hele bildet.
Lamborghini Diablo
Diablo SV (2. versjon), 1999
Akkurat som de oppdaterte versjonene av VT coupé og roadster ble SVs endringer i modellåret 1999 stort sett begrenset til kosmetiske endringer. Bilen fikk noen karosseriendringer (fortsatt med faste hovedlykter), nye felger og større bremser i tillegg til det nye variabel ventiltid-systemet som økte ytelsene til 530 hk (395 kW). Ellers forble bilen den samme. På samme måte som andre versjon av VT forble andre versjon av SV i produksjon i kun ett år.
Diablo GT, 1999
1999 Diablo GT ble kåret til den raskeste produksjonsbilen i verden; dens moderne design og motor var de mest teknisk avanserte i noen Diablo hittil:
Ekvatorialprovinsen
Ekvatorialprovinsen ble etablert av Samuel Baker i 1870. Charles George Gordon tok over som guvernør i 1874, etterfulgt av Emin Pasha i 1878. Det muslimske opprøret på 1880-tallet gjorde slutt på ideen om modellstaten, og Ekvatorialprovinsen opphørte å være under egyptisk herredømme i 1889. Blant senere britiske guvernører kan nevnes Martin Parr. Viktige bosetninger i Ekvatorialprovinsen omfattet Lado, Gondokoro, Dufile og Wadelai. De to siste ligger i den delen av Ekvatorialprovinsen som nå tilhører Uganda.
Python
Python er et programmeringsspråk startet på av Guido van Rossum i 1989. Van Rossum valgte navnet «Python» fordi han var i et lekent humør da han skulle finne på navn, og fordi han er fan av Monty Python,
Hovedkvarteravtale
En internasjonal organisasjon må ha en hovedkvarteravtale med den stat der organisasjonen har sitt faste hovedkvarter for å sikre organisasjonen diplomatisk immunitet og de ansatte privilegierprivilegium. Også andre enheter kan ha hovedkvarteravtale, et eksempel er frihandelsforbundet EFTA og ulike interimorganisasjoner.
Jon Tørset
Jon Tørset (født 8. juli 1940 i Skaun) er en norsk skoleleder og lokalpolitiker fra Senterpartiet som har sittet som fylkesordfører i Nordland.
Cap-Haïtien
Den store avstanden til hovedstaden Port-au-Prince i kombinasjon med det dårlige veinettet har ført til at Cap-Haïtien stadig har vært arnested for opprør. I februar 2004 ble byen overtatt av kuppmakere som var imot regjeringen under president Jean-Bertrand Aristide, og opprøret førte etter en tid til at Aristide mistet makten.
Medieval II: Total War
Handling
En utvidelsespakke, Medieval II: Total War: Kingdoms, ble publisert i 2007. Spilleren må kontrollere en av 17 fraksjoner, og samtidig bygge opp en hel nasjon både økonomisk og militært for å erobre en rekke andre fraksjoner. De forskjellige fraksjonene samhandler primært med hverandre gjennom diplomati, noe som blant annet inkluderer etablering av allianser, eller sikring av handelsrettigheter. Fraksjoner kan gå i krig mot hverandre for å sikre flere bosetninger.
Fraksjoner
'Medieval II Kingdoms
Handlevogn
Historie
Den første handlevognen ble introdusert den 4. juni 1937. Den var oppfunnet av Sylvan Goldman, eier av et supermarked i Oklahoma City, og med hjelp av mekanikeren Fred Young som monterte den. Oppfinnelsen ble ingen umiddelbar suksess. Etter å ha leid inn flere modeller til å bruke handlevognen i butikken ble handlevognen mer populær. Goldman fortsatte å gjøre forandringer på vognen da han fant ut at jo større kurven er jo mer kjøper kundene. Goldman ble mangemillionær fordi han krevde royalty for alle handlevogner i USA frem til pantentet gikk ut.
Kurven
Kurven er stor og dyp for å få plass til mange varer. Kurven er et gitter slik at varene kan sees og vognen ikke får for høy egenvekt. Lenger fremme har kurven ofte mindre høyde og bredde. Bakerst er ofte veggen festet til et primitivt sett med hengsler slik at handlevognene kan skli lett inn i hverandre for kompakt lagring.
Håndtak
Håndtaket er plassert bakerst på vognen. Det er et plastrør som strekker seg i bredden. Håndtaket har ofte forretningens logo eller slagord trykt på.
Tempelhøyden
Det nåværende stedet er en flat plass omgitt av støttemurer, inkludert Vestmuren eller Klagemuren, som ble bygget under tiden til Herodes den store for en utvidelse av tempelet. Plassen er dominert av tre monumentale strukturer fra islamsk tid: al-Aqsa-moskeen, Klippedomen og Kjededomen, foruten også fire minareter. Murer og porter fra Herodes’ tid, med tillegg fra sen bysantinsk og tidlig islamsk tid, kappet av flankene til Tempelhøyden. Ankomsten er på 2010-tallet kun gjennom 11 porter, ti av disse er reservert kun for muslimer, mens det er én for alle andre. Det er vaktposter bemannet av israelsk politi i nærheten av hver av disse.
Handlevogn
Betaling for bruk av vognene
Mange forretninger kreves det at kunden må betale et depositum for å få lov til å bruke vognen. Depositumet er som regel på ti eller tjue kroner. Betalingen foregår ved at brukeren legger på en mynt eller pollett i en låsemekanisme som er festet på vognens håndtak. Låsemekanismen låser vognen til en annen vogn. Når mynten er lagt på blir vognen frigjort fra den andre vognen. Dette blir gjort for å forhindre tyveri av vognene. Krav om depositum kan imidlertid gjøre at kundene ofte dropper å bruke handlevogn og dermed handler mindre. Dessuten forekommer det også tyveri og «lån» av handlevogner som har myntinnskudd.
Norsk institutt for vannforskning
Oppgaver
Nasjonale og internasjonale forskningsoppdrag utgjorde 25 % av omsetningen i 2019, og NIVA deltar i flere store forskningsprogrammer finansiert av Norges forskningsråd og EUs rammeprogram.
Mer enn 6.000 NIVA-rapporter er tilgjengelig via NIVAs rapportarkiv.
Samarbeidspartnere
NIVA er medlem av CIENS (Forskningssenter for miljø og samfunn), et strategisk forskningssamarbeid mellom selvstendige forskningsinstitutter og Universitetet i Oslo. NIVA er i tillegg medlem av FRAM Nordområdesenter for klima- og miljøforskning i Tromsø.
Datterselskaper
NIVA Chile SA er et forskningsbasert aksjeselskap som tilbyr forskning og rådgivning innenfor akvakultur. Selskapet har kontor i Puerto Varas, Chile.
Henry Hamilton
Henry Hamilton (født ca. 1734, død 29. september 1796) var en britisk general og viseguvernør i Canada under den amerikanske uavhengighetskrigen. Behandlingen av ham etter at han ble tatt til fange av amerikanske styrker ble en sak mellom de stridende og førte til at utveksling av høyere offiserer ble stanset i to år.
Coniopteryx tineiformis
Coniopteryx tineiformis er en av voksvingene (Coniopterygidae), en av de minste nettvingene i Norge.
Utseende
Hodet er nedoverbøyd, med de bitende munndelene på undersiden (ortognath). Både fram og bakvingen har normal form.
Rudolf Lippert
Lippert ble olympisk mester i hestesport under OL 1936 i Berlin. Han var med på det tyske laget som vant lagkonkurransen i feltritt. Deltakere på laget var; Lippert på hesten «Fasan», Konrad von Wangenheim «Kurfürst» og Ludwig Stubbendorff på «Nurmi». I den individuelle konkurransen i feltritt kom de, Lippert og «Fasan» på sjetteplass.
Nyrekreft
Spredning til lever
Kreftceller fra nyrene kan nå leveren gjennom bukhulen eller via innvekst i blodårer i bukhulen. Metastaser til lever kan opereres, hvis det er dannet en eller få svulster.
Senkningsreaksjon (SR)
Senkningsreaksjon måler hvor fort de røde blodcellene synker i en blodprøve i løpet av en time. Synker de raskt, er senkningen høy. Dette viser ikke til en spesifikk sykdom, men tyder på en betennelsesreaksjon i kroppen. Ved nyrekreft kan senkningsreaksjonen være over 100.
Vevsprøve
Vevsprøve eller histologisk prøve foretas av hele svulsten etter at nyren er fjernet ved operasjon. Svulsten deles i snitt som vurderes gjennom mikroskop for å fastslå svulstens type, kreftens aggressivitet og om man har fått fjernet hele svulsten. Dette ser man ved at skjærekanten i operasjonspreparatet består av normalt vev, at man har såkalt fri reseksjonsrand.
Slaget ved Bergen 1429
Bakgrunnen
Et annet tokt fra vitaliebrødrene ble stanset i slaget ved Kullen 1428 samme sensommer, men dette tilbakeslaget kunne kompenseres av et vellykket tokt til Bergen. Med nye mannskaper og skip ble det reist en ny flåte som ble utrustet med støtte fra Wismar. Vitaliebrødrene og wismarerne reiste så tidlig ut gjennom Øresund før Erik av Pommern kunne sette ut sin flåte på sjøen. Men denne gangen lyktes det dem ikke å komme overraskende på Bergen, da de ble oppdaget fire dager før de ankom byen, slik at en lyktes med å sette i gang en mobilisering av kystforsvaret kunne skjer i Hordaland og Sogn.
Skipene
Leidangen i Norge hadde gjennomgått store endringer siden svartedauden da demografiske endringer og ressursmangel, samt fravær av reformer i leidangsvesenet ledet til at bestemmelsene om bygging av skip og bemanningen fra et skipreide ble undergravet. Dette førte blant annet til at skipene ble mindre, blant annet kjøllengde på 20 alen eller 40 fot ment et skip på 15 m lengde- under 13 sesser. Dessuten ble skipsbyggeri mer og mer konsentrert i by og i utlandet, slik at oppkjøp ble vanligere i stedet for lokal bygging. Flåten som kom til Bergen var derfor redusert til en styrke bestående av småfarkoster med lite verdi. Presist hvilken type de var er ukjent for ettertiden, men det er lite trolig at de var tradisjonelle langskip med samme utseende som vikingskip, men i stedet mer tilsvarende større robåter som egnet seg mer til transportformål.
Styrkeforholdet
Med bare 400 mann ville Voet hatt problemer mot en slik styrke, men hans menn var krigsvant og under bedre ledelse med stridserfaring, i motsetning til det norske forsvaret, som var mer vant til å betale for å slippe militære forpliktelser. Dette ble avgjørende for utfallet.
Alvhem
Alvhem er et tettsted i Ale kommune i Västra Götalands län i landskapet Västergötland i Sverige. I 2010 hadde tettstedet 202 innbyggere.
Helgardert?
Anmelderne og publikum
Fail-Safe ble godt mottatt av filmanmelderne, noe som gjenspeiles i at den har oppnådd hele 95 % på Rotten Tomatoes.
Alvhem
Fra Alvhem går Lödöse-Lilla Edets Järnväg, der persontrafikken opphørte i 1953. Jernbanestasjonen ble åpnet i 1906 og ble nedlagt i 1970.
Låtskriver
Musikkforlag
For en låtskriver vil et musikkforlag ha samme rolle som et plateselskap har for en artist; tegner kontrakt med skaperen av verk og jobber for å spre komposisjonene og fremme karrieren – altså utnyttelse, markedsføring, oppfølging og kontroll. Mange låtskrivere er imidlertid ikke dekket av et musikkforlag, enten fordi de allerede har et plateselskap som da vil stå for forlagsbiten også, eller fordi de selv administrerer sine komposisjoner.
Skolen i Athen
Maleriet
Bak personene strekker det seg ut en lang korridor med høye hvelv, rikt utsmykket. I bakgrunnen sees to statuer som forestiller guder fra den greske mytologien: Apollon (til venstre) og Pallas Athene (Minerva).
Detaljer
Platon og Aristoteles er bildets sentralfigurer, og bærer hvert sitt hovedverk: Timaios og Etikken.
Rafaels selvportrett finnes lengste ute til høyre, ved siden av det som trolig er hans læremester Perugino (i rollen som Protogenes).
Konrad von Wangenheim
Konrad freiherr von Wangenheim (født 20. august 1909, død februar 1953 ved Stalingrad) var en tysk rytter som deltok i de olympiske leker 1936 i Berlin.
Hedwiges Maduro
Statistikk
(Sist oppdatert 5. mai 2007)
Parasemidalis fuscipennis
Utbredelse
Parasemidalis fuscipennis er ganske sjelden og er funnet i det sørlige Norge, nord til Nordland.
Utseende
Parasemidalis fuscipennis har vokskjertler på kroppen, slik at denne blir dekket av et vokslignende substans. Bare litt av beina er udekket. Voksen er helt hvit og derfor er det lett å se en middløve, selv om den er liten.
Kottby
Kottby er mest kjent for sin trehusbebyggelse – Trä-Kottby. Den ble bygd på 1920-tallet som en arbeiderforstad, og regnes som Helsingfors' best planlagte trehusområde.
Ol-landsbyen til de olympiske sommerlekene – som skulle avholdes i 1940 – ble bygd rett sør for Trä-Kottby. Byen ble noe utvida etter krigen foran lekene i 1952. Kottby har i dag ca. 8 000 innbyggere.
Margaret Mitchell
Bakgrunn
Etter at Margaret hadde fullført sin sakolegang og collegeutdannelse, overtok hun i 1918 ansvaret for familiens økonomi, etter at moren hennes var død i forholdsvis ung alder. For å ha en inntekt, tok hun jobb som journalist.
Colorado Rapids
Spillerstall
Pr. 8. februar 2018
Surte
Surte er et tettsted i Ale kommune i Västra Götalands län i landskapet Västergötland i Sverige. Det ligger cirka 15 kilometer nord for Göteborg. I 2010 hadde tettstedet 5 798 innbyggere.
Hertug av Leinster
Hertugen av Leinster (irsk: Diúc Laighean) er en tittel i den irske adelskalenderen (Peerage of Ireland) og det fremste hertugdømmet i Irland. De underordnede titlene til hertugen av Leinster er: marki av Kildare (1761), jarl av Kildare (1316), jarl av Offaly (1761), vicomte Leinster, av Taplow i grevskapet Buckingham (1747), baron av Offaly (ca. 1193), baron Offaly (1620) og baron Kildare, fra Kildare i fylket Kildare (1870). Vicomte av Leinster er i den britiske adelskalenderen sammen med baroniet Kildare, og alle andre titler i den irske. Høflighetstittelen til den eldste sønnen og arvingen til hertugen av Leinster er marki av Kildare. Hertugen av Leinster (i provinsen Leinster) er leder av huset Kildare.
Andy Gray
Andy Gray fikk 20 landskamper for før han la opp i 1990. En kort stund kombinerte han jobben som kommentator for BBC, og som assisterende manager i Aston Villa, men besluttet selv å bli kommentator på heltid.
Løveporten
Løveporten (hebraisk: ), også kalt St. Stefansporten, er en av åtte murporter i Gamlebyen i Jerusalem.
St. Paul kirke (Bergen)
Historie
Orgelet var laget av den norske orgelmakeren A. Erichsen i Christiania og var gitt i gave av dronning Josefine.
Det lille Teater (Flensburg)
I 1980 startet en gruppe medarbeidere med Det lille Dukketeater. Dukketeateret ble til en stor suksess, og ble etablert som en fast del av teatervirksomheten. Også Det lille Dukketeater legger vekt på å fremføre stykker som avspeiler eller er tuftet på den særegne, sydslesvigske kulturen.
Asbjørn Halvorsen
Asbjørn «Assi» Halvorsen (1898–1955) var en norsk fotballspiller, landslagstrener og generalsekretær. Han vant det første NM på gress for Sarpsborg som tidenes yngste kaptein i 1917 og spilte da Norge slo England i OL i 1920, det første tap i et internasjonalt mesterskap for fotballens hjemland.
I 20 år var Halvorsen også generalsekretær i Norges Fotballforbund, og regnes som arkitekten bak det moderne seriesystemet. Under 2. verdenskrig var Halvorsen fange i tyske konsentrasjonsleire, landet hvor han i 12 år hadde vært stor stjerne og tysk mester i 1923 og 1928 for Hamburger SV. Halvorsen bidro sterkt til at krigsfange og den senere statsminister Trygve Bratteli overlevde krigen.
1920-tallet
Allerede året etter i 1923 fikk Hamburg fjernet all tvil om vinnerstatus, da vant de nemlig mesterskapet med 3-0 mot Union Berlin foran 64,000 tilskuere i Berlin. Det ble med bare 19 landskamper for Halvorsen. Etter den fine innsatsen i OL i 1920 ble dette sett på som veldig beklagelig for Fotball-Norge. Men spill for Hamburg og arbeid som forretningsmann var lite kombinérbart med landskamper i Oslo og ellers i Europa. Hans siste landskamp var faktisk i Hamburg i 1923. Kampens eneste mål ble scoret av Tyskland ved nettopp Otto Harder. I 1924 var det Nürnbergs tur til å få revansj for 1922-finalene, da vant de finalen i det tyske mesterskapet mot Hamburg med 2-0. Halvorsen var dominant på Hamburg, og en av de første utenlandske stjerner i tysk fotball. I 1928 ble det et nytt tysk mesterskap, med 5-2 over Hertha Berlin foran 42,000 tilskuere hjemme i Hamburg. I avisomtalen ble Halvorsen beskrevet som Hamburgs motor på høyeste turtall, slagets feltmarskalk og den som førte kommandoen og ga retningen i alle situasjoner. I omtalen på spillerbørsen ble han bare beskrevet som «uovertreffelig god». Halvorsen var etter hvert både kaptein og spillende trener for det tyske storlaget, og klubbens eneste æresmedlem på den tiden. Fortsatt figurerer Halvorsen på drømmelag for Hamburg-historien, og tyskere kommer til Sarpsborg og spør etter bostedet til Halvorsen. Til dags dato har aldri Hamburg SV som eneste klubb aldri rykket ned, men man har aldri klart å kopiere Halvorsen-epoken hvor laget endte øverst på tabellen i sin regionale serie ti sesonger på rad fra 1923 til 1932.
2. verdenskrig
Etter protestoppsigelsen høsten 1940 ble Halvorsen personalsjef i Nycomed. På kveldstid jobbet han i idrettsfronten, der NFFs kontorer ble kommandosentralen for idrettens motstandskamp. Halvorsen deltok også i utgivelse av de illegale avisene Bulletinen (organisert av Einar Gerhardsen) og Whispering times. Da Whispering times ble rullet opp av Gestapo, havnet Halvorsen i konsentrasjonsleir på Grini i 1942, før han i 1943 ble flyttet til Natzweiler-Struthof ved Strasbourg via fangetransport til Szczecin.
Skaperen av seriesystemet
I januar 1955 ble Halvorsen funnet død på et hotellrom i Narvik, underveis på en møteserie med nordnorske fotballedere. En alt for tidlig død forårsaket av årene i Hitlers konsentrasjonsleire. Harder døde vinteren etter Halvorsen. Helt fram til sin død trakk Halvorsen i snorene hva gjaldt landslaget. I sin 50. landskamp ble Thoresen oppringt av Halvorsen, som ville gi storscoreren Thoresen anledning til å velge medspiller på topp selv. Han valgte da sin lokale lagkamerat Per Ljostveit fra Larvik Turn. Halvorsen røpet lite av sitt privatliv, men man vet at han var gift i Hamburg og senere ble gift på ny med Sigrid. Ekteskapet forble barnløst. Uten etterkommere og med en moderklubb som forsvant ut av toppfotballen ble Halvorsen noe glemt både i Sarpsborg og i fotballmiljøet nasjonalt. Men Halvorsen fikk ny oppmerksomhet da ledelsen i kommunikasjonsfirmaet First House sammen med den tidligere landslagsstjernen Jan Åge Fjørtoft skrev en lengre artikkel om Halvorsen i fagbladet Josimars VM-bibel. Konklusjonen var at Halvorsen er den største i norsk fotballs historie. Artikkelen kom på trykk i sin helhet over ni sider i Sarpsborg Arbeiderblad, og i forkortet versjon over en dobbeltside i VG. Ordføreren i Sarpsborg uttalte i etterkant at han ikke ville utelukke å oppkalle en gate etter Halvorsen.
Frederick North
Liv og virke
North ble innvalgt i 1754 i Underhuset, der han med tiden sluttet seg til toryene. Han var som First Lord of the Treasury fra 1759 til 1765 medlem av Thomas Pelham-Holles, John Stuart og George Grenvilles regjeringer. Fra 1766 til 1767 var han «paymaster general» under William Pitt den eldre og Augustus FitzRoys regjeringer, og ble i 1767 finansminister etter Charles Townshend. Da Augustus FitzRoy i 1770 gikk av som statsminister ble North hans etterfølger.
North ga ansvaret for krigens overordnede strategi til utenriksminister George Germain. Til tross for en serie seire og fangsten av New York og Philadelphia, klarte ikke britene å sikre en avgjørende seier. I 1778 allierte franskmennene seg med de amerikanske opprørerne, og Spania ble med i krigen i 1779 som en alliert av Frankrike, fulgt av De forente Nederlandene i 1780. Etter 1778 byttet britene fokuset til å forsvare Vestindia, ettersom sukkerrikdommen deres gjorde dem mye mer verdifulle for Storbritannia enn de tretten koloniene. Krigen forsatte så i noen år, hvor britene fikk både oppturer og nedturer.